**PÁLYÁZATI FELHÍVÁS**

**2024**

**Budapest Főváros II. kerület polgármestere pályázatot hirdet
Közterület örökbefogadására**

**A pályázat kiírója:** Budapest Főváros II. Kerületi Önkormányzat

**A pályázat címe:** Fogadj örökbe egy közterületet!

**A pályázat célja:** A II. Kerületben található közterületek örökbefogadására hívjuk a II. kerületben működő szervezeteket, társasházakat továbbá a helyi lakosokat. A támogatás a II. kerülethez tartozó közterület rendbetételére és megtisztítására, ezen belül parképítési feladatok elvégzésére, növényültetésre, talajjavításra (indokolt esetben talajcserére), használható fel.

**Pályázati támogatásban részesíthető:**

* a lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról 2011. évi CCVI. törvény rendelkezései alapján egyháznak minősülő szervezet,
* az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény hatálya alá tartozó civil szervezet, jogi személyiséggel nem rendelkező, közérdekű tevékenységet folytató közösség, civil társaság,
* a társasházakról szóló 2003. évi CXXXIII. törvény rendelkezései alapján társasháznak minősülő ingatlan tulajdonostársainak közössége,
* a II. kerületben lakcímmel rendelkező magánszemély

amely/aki a pályázati felhívásnak megfelelően a jelzett határidőig benyújtja pályázati adatlapját és annak kötelező mellékleteit. Egy pályázó csak egy pályázatot nyújthat be.

**Jelentkezési időszak: 2024.08.31-ig.**

**Projektidőszak:** Pályázni kizárólag a 2024. december 31. napjáig megvalósuló programmal lehet.

**A pályázaton rendelkezésre álló keretösszeg:** bruttó 1.500.000,- Ft

Pályázatonként igényelhető támogatás mértékének legmagasabb összege: bruttó 400.000,- Ft.

**A pályázati támogatás mértéke:** A Budapest Főváros II. Kerületi Önkormányzat a teljes pályázati költségvetés maximum 70%-os mértékéig támogatja a pályázatokat.

A pályázóknak a megpályázni kívánt támogatási összeg megjelölésén kívül, előre meg kell becsülniük a program teljes költségvetését, vagyis meg kell tervezniük az önrészként vagy más pályázati forrásból bevonni kívánt önerő mértékét. (Az önrész lehet az elvégzendő munka értéke is.).

**A pályázati projekt finanszírozásának módja:** A megítélt támogatási összeg folyósítása a Támogatási Szerződés megkötését követően – a pályázó által megadott bankszámla számra – átutalással történik, utólagos elszámolás mellett.

**A Támogatott az alábbi előírásokat köteles betartani:**

* A támogatás összege „kerti kisgépek” (pl. motoros fűnyíró, motoros sövénynyíró) beszerzésére nem használható fel. Ha a pályázatban szerepel kis értékű „kézi szerszám” (pl. ásó, gereblye), arra a kapott támogatási összeg 20%-a felhasználható.
* A munkák során keletkezett zöldhulladék elszállításáról minden esetben a pályázónak kell gondoskodnia.
* A pályázó az adott zöldfelületen haszonnövényt (paradicsom, paprika, burgonya stb.) nem ültethet.
* A gondozott területen kizárólag kézi gyomirtás végezhető, a területen vegyszerek használata nem megengedett.
* Az esetleges talajcserék során kitermelt föld elszállítása a pályázó feladata, a hatályos környezetvédelmi előírásoknak megfelelően.
* A pályázat keretén belül örökbe fogadott terület megfelelő karbantartása és a telepített növényzet gondozása teljes mértékben a pályázó feladata a támogatást követő években is. (Az önkormányzat a növények ápolásában nem vesz részt.)
* A területen meglévő fákon a pályázó semmilyen beavatkozást nem végezhet (gallyazás, permetezés, kivágás, stb.).
* Előzetes egyeztetés nélkül a meglévő növényállomány (fák, bokrok) kivágása illetve bárminemű csonkítása tilos!
* Amennyiben a pályázó facsemete ültetését tervezi, a kiültetés előtt a Budapest II. kerületi Polgármesteri Hivatal Beruházási Igazgatóság Műszaki Osztályával, mint a II. kerület területén található közterületi fasorok fenntartójával egyeztetnie kell a kiültetés pontos helyszínét és a fa fajtáját illetően.
* A pályázó lehetőség szerint a kiválasztott közterület jellegéhez és méretéhez illő változatos, hosszabb időn keresztül is díszítő, könnyen gondozható növényeket ültessen.
* A pályázó a gondozásba vett terület állapotát, a munkálatok megkezdése előtt és azok befejezését követően fényképekkel dokumentálja, amelyeket Budapest II. kerületi Polgármesteri Hivatal Hatósági Igazgatóság Környezetvédelmi Osztály részére köteles megküldeni.
* Amennyiben a pályázó Budapest Főváros II. Kerület közigazgatási területén olyan közterület örökbefogadására pályázik, amely a Fővárosi Önkormányzat tulajdonában áll, a pályázó feladata a tulajdonosi hozzájárulás megszerzése a Fővárosi Önkormányzattól, legkésőbb a támogatási szerződés megkötésének időpontjáig.

A pályázat keretében **nem támogatható**:

* balesetveszélyt okozó műtárgyak, vagy kertépítészeti elemek elhelyezése, valamint olyan szilárd burkolat készítése, amely a zöldfelület csökkenését eredményezi
* annak a pályázónak a pályázata, aki korábbi nyertes pályázatában vállalt gondozási kötelezettségét nem teljesítette
* növénygondozás.

Kizárólag olyan méretű terület örökbefogadását támogatja az Önkormányzat, melynek rendbetétele és gondozása ténylegesen megvalósítható az Örökbefogadó által legalább a támogatástól számított két évig.

A pályázati forrás olyan közterület rendbetételére, kialakítására és megtisztítására használható fel, amely a II. kerületi vagy a Fővárosi Önkormányzat tulajdonában van.

A támogatás kizárólag a megpályázott programhoz kapcsolódó, dologi jellegű kiadások fedezetére szolgál. Azt a pályázó szervezet a működési kiadásaihoz nem használhatja fel, személyi juttatásra nem fordítható. A jogosulatlanul igénybe vett támogatást a pályázó köteles visszafizetni!

**Támogatásban nem** **részesíthetőek** a politikai pártok, azok helyi szervezetei, valamint az olyan civil szervezet, egyház, szakszervezet vagy ezek önálló jogi személyiséggel rendelkező szervezeti egysége, amely a pályázat kiírását vagy a kérelem benyújtását megelőző 5 éven belül:

1. együttműködési megállapodást kötött vagy tartott fenn Magyarországon bejegyzett párttal, vagy
2. jelöltet állított országgyűlési, európai parlamenti vagy helyi önkormányzati választáson.

Nem kaphat támogatást az a szervezet, amely a II. Kerületi Önkormányzattól korábban kapott támogatással nem, vagy hiányosan számolt el!

**A pályázat benyújtásának végső határideje:** **2024. augusztus 31.**

A benyújtási határidő a postára adás dátumát jelzi. A bíráló a határidőn túl feladott pályázatokat érvénytelennek tekinti és elutasítja.

**A pályázati adatlap beküldése, a pályázat formai követelményei:**

* 1. ***Postai úton***

A kitöltött pályázati adatlapot és annak kötelező mellékleteit lezárt borítékban, 1 példányban kell benyújtani postai úton eredetben a Budapest II. kerületi Polgármesteri Hivatal Hatósági Igazgatóság Környezetvédelmi Osztály részére (1277 Budapest 23. Pf. 21. Mechwart liget 1.). Pályázatot kizárólag az erre rendszeresített pályázati űrlapon lehet benyújtani. A borítékon kérjük feltüntetni a „***Fogadj örökbe egy közterületet!”*** jeligét.

***vagy***

* 1. ***E papír útján,*** amely az [**epapir.gov.hu**](https://epapir.gov.hu/) oldalon érhető el. Az E-papírt az alábbiak szerint kell kitölteni:
* Címzett: Budapest Főváros II. Kerületi Önkormányzat
* Témacsoport: Önkormányzati igazgatás
* Ügytípus: Települési zöldterületi ügyek
* Hivatkozási szám: XVII/2024
* Levél tárgya: Fogadj örökbe egy közterületet pályázat
* Levél szövege: Pályázat rövid leírása
* Csatolni kell: a kapcsolódó kitöltött pályázati nyomtatványt és mellékleteket
1. ***Személyesen a Központi ügyfélszolgálaton***

Cím: 1023 Budapest Margit u. 2-4.

Időpont foglalására a következő lehetőségek állnak rendelkezésre:

A személyes ügyfélfogadás és a telefonos ügyfélszolgálat munkarendje:

**Ügyfélfogadási idő:**
Hétfő: 08:00 - 18:00
Kedd: 08:00 - 16:00
Szerda: 08:00 - 16:30
Csütörtök: 08:00 - 16:00
Péntek: 08:00 - 12:00

A benyújtott pályázati anyag nyilvános.

A pályázat kiírója a kiírás szerint hiányos vagy pontatlan pályázatokat nem fogadja el, azokat hiánypótlásra szólítja fel. A hiányzó dokumentumok benyújtására, egy alkalommal a felszólítást kövező 5 munkanapon belül van lehetőség.

**Kötelező pályázati mellékletek:**

* Pályázati adatlap és mellékletei
* Az örökbefogadásra szánt terület jelenlegi állapotának és környezetének rövid bemutatása (vázlatrajz és fényképfelvételek segítségével).
* Az elvégezni kívánt munka leírása (szükség esetén tervrajzzal kiegészítve).
* Ültetendő növényekről jegyzék készítése (növénylista).

Pályázó társasház esetén:

* Közös képviselő/társasházkezelő megbízatásáról szóló közgyűlési határozat másolata.
* Közös képviselő/társasházkezelő nyilatkozata, amelyben kötelezettséget vállal arra, hogy nyertes pályázat esetén legkésőbb 2024. április 30. napjáig becsatolja a pályázati részvételt támogató tulajdonosi döntést tartalmazó közgyűlési határozatot. Amennyiben az előírt határidőn belül a közgyűlési határozat nem kerül benyújtásra, a támogatási összeget a Pályázó közös képviselő/társasházkezelő köteles az Önkormányzat részére a határidő lejártát követő 30 napon belül egy összegben maradéktalanul visszafizetni.

Pályázó szervezet esetén:

* Bírósági bejegyzés, működési engedély vagy alapító okirat hitelesített másolata (A legutolsó érvényes dokumentum megfelelő; nem kell 30 napon belül kiadott! A dokumentum online letölthető verziója is megfelelő!)
* Nyilatkozattételre jogosult személy aláírási címpéldányának hitelesített másolata.

**A pályázatok elbírálása:**

A benyújtott pályázatokat folyamatosan, beérkezési sorrendben bírálja el a Településüzemeltetési, Környezetvédelmi és Közbiztonsági Bizottság.

**A pályázat elbírálásának főbb szempontjai:**

* **Tartalmi kifejtés:** A megpályázott tevékenység leírása, tematikus kidolgozottsága.
* **Elérés – részvétel:** A pályázati programba bevonni kívánt lakossági kör bemutatása, a pályázati programban aktívan, közreműködőként résztvevő II. kerületiek száma.
* **Önerő:** A pályázati program megvalósításához felhasznált saját vállalás, önrész bemutatása, annak mértéke és relatív értéke. (Az önerő lehet az elvégzendő munka értéke is.).
* **Pénzügyi megvalósíthatóság:** A pályázati program költségvetésének áttekinthetősége, indokoltsága.
* **Környezetvédelmi és városképi hatás:** A helyreállítás és/vagy kialakítás hatása a közvetlen környezetre.
* **Támogatottság:** A tervezett program helyi támogatottsága; egyéb támogatói köre
(más pályázati- vagy külső forrás). A pályázó köteles a pályázat kiíróját tájékoztatni arról, hogy nyújtott-e be pályázatot a II. Kerületi Önkormányzat által kiírt más pályázaton.

A pályázattal kapcsolatos döntésről a pályázók az elbírálást követő 15 napon belül írásbeli értesítést kapnak. **Az e-mail-en kiküldött értesítés megérkezéséről visszaigazolást kérünk a pályázótól!** A pályázat nyerteseivel az önkormányzat a döntést követő 30 napon belül támogatási szerződést köt, amely részletesen tartalmazza az elszámolás határidejét, tartalmi és formai követelményét. A támogatási döntés ellen jogorvoslatra nincs lehetőség.

**Elszámolással kapcsolatos legfontosabb tudnivalók:**

A pályázat kiírója előzetesen felhívja a figyelmet arra, hogy **a pénzügyi elszámolás** és afotóval (akár online formában küldhető digitális képpel) illusztrált **szakmai beszámoló benyújtási határideje: legkésőbb 2025. január 31.**

Amennyiben a pályázó hiányosan nyújtja be a pályázat pénzügyi elszámolását, a pályázót hiánypótlásra szólítjuk fel. A hiánypótlási felhívást a pályázó szervezet kapcsolattartásért felelős személyének e-mail címére elektronikus levél formájában küldi az ellenőrzést végző ügyintéző.

A hiányzó dokumentum benyújtására egy alkalommal **van lehetőség**, a hiánypótlásra való **felszólítást követő 5 munkanapon belül**.

**Pályázati kiírással kapcsolatos információk:**

A pályázattal kapcsolatban felvilágosítás kérhető Budapest II. kerületi Polgármesteri Hivatal Hatósági Igazgatóság Környezetvédelmi Osztály alábbi e-mail címén: kornyezetvedelem@masodikkerulet.hu.

**Ültetésre ajánlott növények listája**

**Árnyékba valók, vagy az árnyékot is bírók**

***Talajtakaró, vagy alacsony cserjék (maximum 0,6 m-re növők)***

Berberis candidula – ezüstös borbolya (örökzöld, szúrós, illatos virág)

Berberis x stenophyla 'Crawley Gem' - borbolya (örökzöld, szúrós, illatos virág)

Buxus sempervirens 'Suffruticosa' - örökzöld puszpáng

Cornus stolonifera 'Kelsey' - som (kékeszöld levél)

Cotoneaster dammeri - szőnyeg madárbirs (örökzöld, piros termés)

Cotoneaster dammeri var. radicans - szőnyeg madárbirs (örökzöld, piros termés)

Cotoneaster dammeri 'Coral Beauty' - madárbirs (örökzöld, piros termés)

Cotoneaster dammeri 'Skogholm' - madárbirs (örökzöld, piros termés)

Cotoneaster dammeri 'Streibs Findling' - madárbirs (örökzöld, piros termés)

Cotoneaster horizontalis - madárbirs (piros termés)

Cotoneaster microphyllus - madárbirs (örökzöld piros termés)

Cotoneaster microphyllus ' Cochleatus' - madárbirs (örökzöld piros termés)

Cotoneaster salicifolius 'Parkteppich' - madárbirs (örökzöld piros termés)

Cotoneaster salicifolius 'Herbstfeuer' - madárbirs (örökzöld piros termés)

Erica carnea - alpesi erika (húspiros virág, savanyú talajt, párás klímát szeret)

Erica carnea 'Winter beauty' - alpesi erika (sötétrózsaszín virág, savanyú talajt, párás klímát szeret)

Euonymus fortunei Canadale Gold' - kecskerágó ( örökzöld, sárga szélű levél)

Euonymus fortunei 'Emerald' n Gold' - kecskerágó ( örökzöld, sárga szélű levél)

Euonymus fortunei 'Emerald Gaiety' - kecskerágó ( örökzöld, fehér szélű levél)

Euonymus fortunei var. radicans - kecskerágó ( örökzöld)

Hebe pinguifolia - vaskoslevelű veronikacserje (örökzöld, fehér virág)

Geranium sp. - Gólyaorr (lila vagy rózsaszín virág, félcserje, talajtakaró)

Hypericum calycinum - örökzöld orbáncfű (élénk sárga virág)

Lonicera nitida 'Maigrün' - mirtuszlonc (örökzöld)

Lonicera pileata - mirtuszlonc (örökzöld)

Mahonia aquifolium 'Apollo'- kerti mahónia (szúrós örökzöld, aranysárga virág)

Nandina domestica - japánszentfa (örökzöld, piros termés)

Pachysandra terminalis - japán kövérke (örökzöld)

Pachysandra terminalis 'Variegata' - japán kövérke (örökzöld, fehérszélű levél)

Prunus laurocerasus 'Piri' - babérmeggy (örökzöld)

Spiraea betulifolia var. aemiliana - gyöngyvessző (fehér virág)

Symphricarpos x chenaultii 'Hancock' - talajtakaró hóbogyó

Viburnum opulus 'Compactum - bangita (illatos fehér virág)

Viburnum opulus 'Nanum' - bangita (levelével díszít)

Vinca minor - kis meténg (örökzöld, lila virágú)

Vinca minor variegata - kis meténg (örökzöld, tarka levelű, lila virágú)

Vinca major - nagy meténg (örökzöld, lila virágú)

Vinca major variegata - nagy meténg (örökzöld, tarka levelű, lila virágú)

***Alacsony cserjék: (maximum 1-1,5 m-re növők)***

Berberis gagnepainii 'Klugowski' – borbolya (örökzöld, szúrós, illatos virág)

Berberis candidula 'Jytte' – ezüstös borbolya (örökzöld, szúrós, illatos virág)

Berberis x media 'Parkjuweel' – borbolya (szúrós, illatos virág)

Berberis verruculosa –bibircses borbolya (örökzöld, szúrós, illatos virág)

Buxus sempervirens 'Angustifolia' - örökzöld puszpáng

Cornus alba 'Argenteomarginata' - som (fehér szegélyű levél)

Dapfhne mezereum - farkasboroszlán ( rózsaszín, illatos virág)

Deutzia gracilis - gyöngyvirágcserje (fehér virágú)

Deutzia x hybrida 'Mont Rose' - gyöngyvirágcserje (rózsaszín virágú)

Deutzia x lemoinei - gyöngyvirágcserje (fehér virágú)

Hypericum x moserianum - kisvirágú orbáncfű (élénk sárga virág)

Kerria japonica - boglárcserje (sárga virág)

Kerria japonica 'Pleniflora' - boglárcserje (sárga virág)

Ligustrum ovalifolium 'Nünü' - fagyal (fehér virág)

Ligustrum vulgare 'Lodense' - fagyal (fehér virág)

Lonicera nitida - mirtuszlonc (örökzöld)

Lonicera nitida 'Elegant' - mirtuszlonc (örökzöld)

Mahonia aquifolium - kerti mahónia (szúrós örökzöld, aranysárga virág)

Mahonia bealei - keleti mahónia (szúrós örökzöld, aranysárga virág)

Pieris japonica 'Variegata' - japán babérhanga (örökzöld)

Prunus laurocerasus 'Mari' - babérmeggy (örökzöld)

Prunus laurocerasus ' Otto Luyken' - babérmeggy (örökzöld)

Prunus laurocerasus ' Zabeliana' - babérmeggy (örökzöld)

Skimmia japonica - japán dérbabér (sárga virág)

Skimmia reevesiana 'Rubella' - japán dérbabér (örökzöld, rózsaszín virág)

Spiraea x vanhouttei - gyöngyvessző (fehér virág)

Symphoricarpos albus var. laevigatus - hóbogyó (fehér termés)

Symphricarpos 'White hedge' - hóbogyó (fehér termés)

Symphricarpos 'Magic berry' - hóbogyó (rózsaszín termés)

Symphricarpos orbiculatus 'Variegatus' - hóbogyó (sárgatarka levél)

Viburnum x burkwoodii - tavaszi bangita (illatos fehér virág)

Viburnum x carlcephalum - bangita (illatos fehér virág)irág)

Viburnum carlesii - bangita (illatos fehér virág)

**Napra**

***Talajtakaró, vagy alacsony cserjék (maximum 0,6 m-re növők)***

Berberis candidula – ezüstös borbolya (örökzöld, szúrós, )

Berberis x stenophyla 'Crawley Gem' - borbolya (örökzöld, szúrós, illatos virág)

Berberis thunbergii 'Atropurpurea Nana'– borbolya (sötétpiros levél, szúrós, illatos virág)

Berberis thunbergii 'Green Carpet' – borbolya ( szúrós, illatos virág)

Berberis thunbergii 'Kobold'– borbolya ( szúrós, illatos virág)

Berberis thunbergii 'Bagatelle'– borbolya (barnásvöröses levél, szúrós, illatos virág)

Calluna vulgaris - csarab (fehér, rózsaszív liláspiros virág, savanyú talajt, párás klímát szeret)

Cariopteris x clandonensis 'Heavenly blue' - kékszakáll (sötétkék virágú félcserje)

Cornus stolonifera 'Kelsey' - som (kékeszöld levél)

Cotoneaster adpressus - henye madárbirs

Cotoneaster dammeri 'Eichholz' - madárbirs (örökzöld, piros termés)

Cotoneaster dammeri 'Coral Beauty' - madárbirs (örökzöld, piros termés)

Cotoneaster dammeri 'Skogholm' - madárbirs (örökzöld, piros termés)

Cotoneaster horizontalis - madárbirs (piros termés)

Cotoneaster microphyllus - madárbirs (örökzöld piros termés)

Cotoneaster salicifolius 'Parkteppich' - madárbirs (örökzöld piros termés)

Cotoneaster salicifolius 'Herbstfeuer' - madárbirs (örökzöld piros termés)

Cytisus purpureus - piros zanót

Daphne cneureum - henye boroszlán ( rózsaszín, illatos virág)

Deutzia gracilis 'Ncco' - gyöngyvirágcserje (fehér virágú)

Euonymus fortunei 'Emerald' n Gold' - kecskerágó ( örökzöld, sárga szélű levél)

Euonymus fortunei 'Emerald Gaiety' - kecskerágó ( örökzöld, fehér szélű levél)

Geranium sp. - Gólyaorr (lila vagy rózsaszan virág, félcserje, talajtakaró)

Hypericum calycinum - örökzöld orbáncfű (élénk sárga virág)

Juniperus horizontalis - Kúszó boróka

Juniperus procumbens 'Nana' - boróka

Juniperus sabina 'Variegata' - boróka

Juniperus squamata 'Blue carpet' - boróka

Juniperus sabina 'Tamariscifolia' - boróka

Juniperus virginiana 'Grey Owl' - boróka

Lavandula angustifolia - levendula

Mahonia aquifolium 'Apollo'- kerti mahónia (szúrós örökzöld, aranysárga virág)

Pinus mugo - Törpefenyő

Potentilla fruticosa var. arbuscula - cserjés pimpó (sárga virág)

Potentilla fruticosa 'Farreri' - cserjés pimpó(sárga virág)

Potentilla fruticosa 'Glenroy Pinkie' - cserjés pimpó(rózsaszín virág)

Potentilla fruticosa 'Goldteppich' - cserjés pimpó(sárga virág)

Potentilla fruticosa 'Red Ace' - cserjés pimpó(narancssárga virág)

Potentilla fruticosa var. mandschurica - cserjés pimpó(fehér virág)

Potentilla fruticosa 'Klondike' - cserjés pimpó(sárga virág)

Spiraea betulifolia var. aemiliana - gyöngyvessző (fehér virág)

Spiraea betulifolia- gyöngyvessző (fehér virág)

Spiraea japonica 'Alpina' - gyöngyvessző (élénk rózsaszín virág)

Spiraea japonica 'Little Princess' - gyöngyvessző (élénk rózsaszín virág)

Viburnum opulus 'Compactum - bangita (illatos fehér virág)

Viburnum opulus 'Nanum' - bangita (levelével díszít)

Vinca major variegata - nagy meténg (örökzöld, tarka levelű, lila virágú)

***Alacsony cserjék (maximum 1-1,5 m-re növők)***

Berberis gagnepainii 'Klugowski' - borbolya (örökzöld, szúrós, illatos virág)

Berberis candidula 'Jytte' – ezüstös borbolya (örökzöld, szúrós, illatos virág)

Berberis x media 'Parkjuweel' – borbolya (szúrós, illatos virág)

Berberis x media 'Red jewel' – borbolya (szúrós, illatos virág)

Berberis thunbergii – borbolya (szúrós, illatos virág)

Berberis thunbergii 'Atropurpurea'– borbolya (sötétpiros levél, szúrós, illatos virág)

Berberis thunbergii 'Aurea' – borbolya (sárga levél, szúrós, illatos virág)

Berberis verruculosa –bibircses borbolya (örökzöld, szúrós, illatos virág)

Buxus sempervirens ''Aureovariegata' - örökzöld puszpáng (sárgatarka levél)

Cariopteris incana - kékszakáll (sötétkék virágú félcserje)

Chanomales japonica - téglapiros díszbirs

Chanomales speciosa 'Nivalis' - díszbirs (fehér virágú)

Chanomales x superba (Crimson and Gold' - díszbirs (piros virágú)

Cornus alba 'Argenteomarginata' - som (fehér szegélyű levél)

Cornus alba 'Spaethii' - som (sárga szegélyű levél)

Coronilla emerus - koronafürt (élénk sárga virág)

Dapfhne mezereum - farkasboroszlán ( rózsaszín, illatos virág)

Deutzia gracilis - gyöngyvirágcserje (fehér virágú)

Deutzia x hybrida 'Mont Rose' - gyöngyvirágcserje (rózsaszín virágú)

Deutzia x lemoinei - gyöngyvirágcserje (fehér virágú)

Deutzia x hybrida 'Perle Rose' - gyöngyvirágcserje (rózsaszín virágú)

Deutzia hibrida 'Pink Ponpon' - gyöngyvirágcserje (rózsaszín virágú)

Deutzia x rosea - gyöngyvirágcserje (rózsaszín virágú)

Elsholtzia stauntonii - szálkamenta ( rózsaszínű, liláspiros virágú félcserje)

Forsithia x intermedia 'Marée d'Or' - aranyvessző (élénksárga virág)

Genista lydia -lapickás rekettye (élénksárga virág)

Genista tinctoria - festőrekettye (élénksárga virág)

Hypericum x moserianum - kisvirágú orbáncfű (élénk sárga virág)

Hypericum forrestii - orbáncfű (élénk sárga virág)

Hypericum 'Hidcote' - orbáncfű (élénk sárga virág)

Kerria japonica - boglárcserje (sárga virág)

Kerria japonica 'Pleniflora' - boglárcserje (sárga virág)

Ligustrum ovalifolium 'Nünü' - fagyal (fehér virág)

Ligustrum vulgare 'Lodense' - fagyal (fehér virág)

Lonicera xylosteum 'Clavey's Dwarl' - ükörkelonc (örökzöld)

Philadelphus x lemoinei 'Erectus' - jezsámen (fehér virág)

Philadelphus x virginalis 'Dame Blanche' - jezsámen (fehér virág)

Potentilla fruticosa 'Goldfinger' - cserjés pimpó (sárga virág)

Prunus tenella - törpe mandula (rózsaszín virág)

Pyracantha 'Golden Charmer' - (szúrós örökzöld, naracssárga termés)

Pyracantha 'Soleil d' Or' - (szúrós örökzöld, naracssárga termés)

Ribes sanguineum - vérvörös virágú ribiszke

Rib aureum - sárga virágú ribiszke

Skimmia japonica - japán dérbabér (sárga virág)

Spiraea x arguta - gyöngyvessző (fehér virág)

Spiraea x bumalda 'Anthony Waterer' - gyöngyvessző (fehér virág)

Spiraea x cinerea 'Grefsheim' - gyöngyvessző (fehér virág)

Spiraea japonica 'Schirobana' - - gyöngyvessző (fehér és rózsaszín virág)

Spiraea nipponica - gyöngyvessző (fehér virág)

Spiraea x wnhouttei - gyöngyvessző (fehér virág)

Symphoricarpos albus var. laevigatus - hóbogyó (fehér termés)

Symphricarpos 'White hedge' - hóbogyó (fehér termés)

Symphricarpos 'Magic berry' - hóbogyó (rózsaszín termés)

Symphricarpos orbiculatus 'Variegatus' - hóbogyó (sárgatarka levél)

Viburnum x burkwoodii - tavaszi bangita (illatos fehér virág, félárnyékba)

Viburnum x carlcephalum - bangita (illatos fehér virág, félárnyékba)

Viburnum carlesii-bangita (illatos fehérvirágú, félárnyékba)